
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 918 

14 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών. 1 

Πολιτογράφηση ομογενών αλλοδαπών. 2 

Πολιτογράφηση αλλογενών αλλοδαπών. 3 

Τροποποίηση της 30512/9.8.94 κοινής Υπουργικής 
απόφασης «Ενισχύσεις ναυπηγικών επιχειρήσεων 
και ναυπηγικών εργασιών» (ΦΕΚ 740/Β/13.9.91). 4 
Ανασυγκρότηση του Διοικητικού Συμβουλίου του ΟΠΕ 

Α.Ε. 5 

Παροχή βεβαίωσης υπέρ της Δημόσιας Επιχείρησης 

Ηλεκτρισμού (Δ.Ε.Η.). 6 

Τιμολόγιο αμοιβής των φορτ/τών ξηράς Πατρών για τη 
φόρτωση ή εκφόρτωση κινητών αμαξωμάτων. ... 7 


Εναρμόνιση της Ελληνικής Νομοθεσίας, προς την αντί¬ 
στοιχη Κοινοτική για τη θέσπιση νομοθετικών κανο¬ 
νιστικών και διοικητικών διατάξεων για τα ομοιοπα- 
θητικά φαρμακευτικά προϊόντα για ανθρώπινη 
χρήση σύμφωνα με την Οδηγία 92/73 ΕΟΚ του Συμ¬ 
βουλίου. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 15685/17352, Φ.24510/17105/93 (1) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ.15685/17352/2.12.1994 απόφαση του Υφ/ 
γού Εσωτερικών, έγινε δεκτή η από 16.2.1990 αίτηση πο¬ 
λιτογράφησης του αλλογενούς αλλοδαπού Σαλσα Ελία 
του Χάννα για την απόκτηση της Ελληνικής Ιθαγένειας. 

Με τη Φ.24510/17105/93/2.12.1994 απόφαση του 
Υφ/γού Εσωτερικών, έγινε δεκτή η από 27.3.1989 αίτηση 
πολιτογράφησης του αλλογενούς αλλοδαπού Γιανκουλωφ 
Βεσελιν του Χρήστου για την απόκτηση της Ελληνικής 
Ιθαγένειας. 

Αθήνα, 2 Δεκεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 


Αριθ. Φ.8363/19282/94, Φ.23868/16867/94 (2) 

Πολιτογράφηση ομογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ.8363/19282/94/30.11.1994 απόφαση του 
Υφ/γού Εσωτερικών, έγινε δεκτή η από 27.2.1990 αίτηση 
πολιτογράφησης του ομογενούς αλλοδαπού Σπύρου Σπύ- 
ρος του Μιχαήλ για την απόκτηση της Ελληνικής Ιθαγέ¬ 
νειας. 

Με τη Φ.23868/16867/94/30.11.1994 απόφαση του 
Υφ/γού Εσωτερικών, έγινε δεκτή η από 1.6.92 αίτηση πο¬ 
λιτογράφησης της ομογενούς αλλοδαπής Αργύρη Ζωη - 
Τζέσικα του Ερνέστου για την απόκτηση της Ελληνικής 
Ιθαγένειας. 

Αθήνα, 30 Νοεμβρίου 1994 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

- ♦- 

Αριθ. Φ.9785/20189/94κ.α. (3) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ.9785/20189/94/30.11.1994 απόφαση του 
Υφ/γού Εσωτερικών, έγινε δεκτή η από 10.3.1993 αίτηση 
πολιτογράφησης του αλλογενούς αλλοδαπού Μαρινέσκου 
Ευγενίας - 'Ελενας του Βιργιλίου, συζύγου Σφακιανάκη 
Νικήτα για την απόκτηση της Ελληνικής Ιθαγένειας. 

Με τη Φ.13542/18491/94/30.11.1994 απόφαση του 
Υφ/γού Εσωτερικών, έγινε δεκτή η από 3.7.1990 αίτηση 
πολιτογράφησης του αλλογενούς αλλοδαπού Ιουσεφ Μω- 
χάμετ του Αλυ για την απόκτηση της Ελληνικής Ιθαγέ¬ 
νειας. 

Με τη Φ.12851/20015/94/30.11.1994 απόφαση του 
Υφ/γού Εσωτερικών, έγινε δεκτή η από 16.10.1987 αί¬ 
τηση πολιτογράφησης του αλλογενούς αλλοδαπού Μπλέϊ- 
μπελ Μουσταφά - Στεφάνου του Μωχάμεντ για την από¬ 
κτηση της Ελληνικής Ιθαγένειας. 

Με τη Φ.15059/21416/94/30.11.1994 απόφαση του 
Υφ/γού Εσωτερικών, έγινε δεκτή η από 27.4.1987 αίτηση 
πολιτογράφησης του αλλογενούς αλλοδαπού Τερζιάν 
Γαρμπής του Κρικορ για την απόκτηση της Ελληνικής Ιθα¬ 
γένειας. 

Με τη Φ.20020/12883/94/30.11.1994 απόφαση του 

Υφ/γού Εσωτερικών, έγινε δεκτή η από 5.1.1989 αίτηση 
πολιτογράφησης του αλλογενούς αλλοδαπού Ζαραντ 
Ιμπραχήμ του Μωχάμεντ για την απόκτηση της Ελληνικής 
Ιθαγένειας. 

Με τη Φ.21807/9719/94/30.11.1994 απόφαση του 
Υφ/γού Εσωτερικών, έγινε δεκτή η από 2.3.1992 αίτηση 
πολιτογράφησης του αλλογενούς αλλοδαπού Χαμντεχ 
Μαζχαρ - Μιχαήλ του Αμπντούλ για την απόκτηση της Ελ¬ 
ληνικής Ιθαγένειας. 

Με τη Φ.25749/12480/94/30.11.1994 απόφαση του 
Υφ/γού Εσωτερικών, έγινε δεκτή η από 22.12.1988 αί¬ 
τηση πολιτογράφησης της αλλογενούς αλλοδαπής Ιν- 
γκαρτζιολα Αντωνιέτα του Γκασπάρε για την απόκτηση 
της Ελληνικής Ιθαγένειας. 

Με τη Φ.26662/10374/94/30.11.1994 απόφαση του 
Υφ/γού Εσωτερικών, έγινε δεκτή η από 21.10.1992 αί¬ 
τηση πολιτογράφησης της αλλογενούς αλλοδαπής Βιτζη- 
λαίου Ανδριάνας - Χριστίνας συζ. Νικηφόρου το γένος 
Αντριαν Ιλιν για την απόκτηση της Ελληνικής Ιθαγέ¬ 
νειας. 

Αθήνα, 30 Νοεμβρίου 1994 

ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 

- ♦- 

Αριθ. 44128 (4) 

Τροποποίηση της 30512/9.8.94 κοινής Υπουργικής από¬ 
φασης «Ενισχύσεις ναυπηγικών επιχειρήσεων και ναυ¬ 
πηγικών εργασιών» (ΦΕΚ 740/Β/13.9.91). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 29Α του Ν. 1262/82 που 
προστέθηκε με το άρθρο 1 του Ν. 1880/1990 και διατη¬ 
ρήθηκε σε ισχύ με το άρθρο 23 παρ. 13 του Ν. 1892/90. 

2. Τη διάταξη του άρθρου 23 παρ. 4 του Ν. -1892/90 (Α/ 

ιοί). 

3. Τις διατάξεις των οδηγιών του Συμβουλίου των Ευρω¬ 
παϊκών Κοινοτήτων 87/167/ΕΟΚ της 26 Ιανουάριου 1987 
και 90/684/ΕΟΚ της 21 Δεκεμβρίου 1990 «σχετικά με τις 
ενισχύσεις στις ναυπηγικές εργασίες». 

4. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα», όπως ισχύει. 

5. Τις διατάξεις της ΥΠ 79/18.5.94 απόφασης του Πρω¬ 
θυπουργού «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας», αποφασίζουμε: 

Άρθρο 1 

Το πρώτο εδάφιο της παραγράφου 2 του άρθρου 6 της 
30512/9.8.94 κοινής υπουργικής απόφασης «ενισχύσεις 
ναυπηγικών επιχειρήσεων και ναυπηγικών εργασιών» 
(ΦΕΚ 740/Β/13.9.91), αντικαθίσταται αφότου ίσχυσε ως 
εξής: 

«2. Οι αιτήσεις ναυπηγείων για την παροχή των ενισχύ¬ 
σεων των παραγράφων 1,2 και 3 του άρθρου 4, υποβάλ¬ 
λονται παράλληλα στη Διεύθυνση Πολιτικής Ιδιωτικών 
Επενδύσεων του Υπουργείου Εθνικής Οικονομίας και 
στην 3η Κλαδική Διεύθυνση της Γενικής Γραμματείας Βιο¬ 
μηχανίας του Υπουργείου Βιομηχανίας, Ενέργειας και Τε¬ 
χνολογίας, κατά το πρώτο δίμηνο κάθε εξαμήνου του 


έτους και η διαδικασία εξέτασης και έγκρισης των αιτή¬ 
σεων ολοκληρώνεται μέχρι το τέλος του εξαμήνου μέσα 
στο οποίο υποβλήθηκαν. Ειδικά για αιτήσεις παροχής των 
ενισχύσεων των εδαφίων α και β της παραγράφου 1 του 
άρθρου 4, η διαδικασία έγκρισής τους ολοκληρώνεται 
μέσα σε τέσσερεις (4) μήνες από την κοινοποίηση της 
έγκρισης του επενδυτικού προγράμματος αναδιάρθρω¬ 
σης από την Επιτροπή των Ευρωπαϊκών Κοινοτήτων». 

Άρθρο 2 

Από τις διατάξεις της παρούσας απόφασης δεν προκα- 
λείται δαπάνη εις βάρος του κρατικού προϋπολογισμού. 

Άρθρο 3 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 28 Νοεμβρίου 1994 

οι ΥΠΟΥΡΓΟΙ 

ΑΝ. ΕΘΝ. ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓ. ΚΑΙ ΤΕΧΝ/ΓΙΑΣ 

Γ. ΡΩΜΑΙΟΣ Κ. ΣΗΜΙΤΗΣ 

-♦- 

Αρι θ. 71929/ΔΙΟΕ 1422 (5) 

Ανασυγκρότηση του Διοικητικού Συμβουλίου του ΟΠΕ 
Α.Ε. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 3 του Ν. 528/1977 (Α' 29) «Περί ιδρύ- 
σεως Ανωνύμου Εταιρείας υπό την επωνυμία «Οργανι¬ 
σμός Προωθήσεως Εξαγωγών ΟΠΕ Α.Ε.». 

β) Του άρθρου 10 του Ν. 1236/1982 με το οποίο προ¬ 
στίθεται στο άρθρο 3 παρ. 2 του Ν. 528/77 το ακόλουθο 
εδάφιο «την αμοιβή και τα έξοδα παραστάσεως του Προέ¬ 
δρου του Δ.Σ. του ΟΠΕ Α.Ε. καθορίζει δι’ αποφάσεώς του 
ο Υπουργός Εμπορίου». 

γ) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.7.1987) και 
(ΦΕΚ 154/τ.Α'/10.9.1992) αντίστοιχα. 

δ) Του Π.Δ. 138/1993 «περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α/14.4.1993). 

2. Την κοινή απόφαση των Υπουργών Προεδρίας της 
Κυβέρνησης και Εμπορίου με αριθμό Ε1 6315/8.11.1990 
«Περί διευρύνσεως της συγκροτήσεως του Διοικητικού 
Συμβουλίου ΟΠΕ με την προσθήκη δυο μελών». 

3. Την αριθμ. 29791/14.7.1994 απόφαση του Πρωθυ¬ 
πουργού «Καθορισμός αρμοδιοτήτων του Υφυπουργού 
Εθνικής Οικονομίας» (ΦΕΚ 550/τ.Β/15.7.1994). 

4. Την αριθμ. 78695/ΔΙΟΕ 1233/19.11.93 απόφαση 
ανασυγκρότησης του Δ.Σ. ΟΠΕ Α.Ε., αποφασίζουμε: 

Ανασυγκροτούμε το Διοικητικό Συμβούλιο του Οργανι¬ 
σμού Προωθήσεως Εξαγωγών Α.Ε. από 23.11.1994 έως 
23.11.1996 και ορίζουμε τα μέλη του ως εξής: 

1. Ιωάννης Τζεν του κλάδου ΠΕ Υπηρεσιών Εξωτερικού 
με βαθμό Διευθυντή Α', του Υπουργείου Εθνικής Οικονο¬ 
μίας, ως Πρόεδρος. 

2. Χρήστος Ακκάς, ως τακτικό μέλος, με αναπληρωτή το 
Χαράλαμπο Σεπεντζή, Πρόεδρο Ένωσης Εξαγ. Βιομ. 
Προϊόντων. 

3. Αναστασία Βαρβαρέσου, εκπρόσωπο Σ.Ε.Β.Ε., ως 
τακτικό μέλος, με αναπληρωτή τον θ. Αλγιανάκογλου, εκ¬ 
πρόσωπο του ίδιου συνδέσμου. 

4. Νικόλαος Αέριος, Χημικός Μηχανικός, μέλος του Δ.Σ. 
Βιοτεχν. Επιμ. Αθηνών, ως τακτικό μέλος, με αναπληρωτή 
τον Αθανάσιο Κολούσιο, Πρόεδρο Βιοτεχνικού Επ/ρίου 
Θεσσαλονίκης. 

5. Φώτιος Λίτσος, εκπρόσωπος της ΠΑΣΕΓΕΣ, ως τα¬ 
κτικό μέλος, με αναπληρωτή τον Βαγγέλη Μιχαηλίδη, εκ¬ 
πρόσωπο της ιδίας συνομοσπονδίας. 

6. Δ. Βερυβάκης, υπάλληλος με βαθμό Α' Υπ. Οικονομι¬ 
κών, ως τακτικό μέλος με αναπληρωτή τον Κ. Λατ'κρη, δη¬ 
μοσιογράφο Οικονομικού Τύπου. 

7. Αχιλλέας Νερουτσόπουλος, εκπρόσωπος του ΣΕ- 
ΒΟΠ, ως τακτικό μέλος, με αναπληρωτή τον I. Δελη- 
γιάννη, εκπρόσωπο του Κέντρου Γούνας. 

8. Σαμ Φάις, ως τακτικό μέλος, με αναπληρωτή τον Ιω¬ 
άννη Τσερνετόπουλο, εκπρόσωπο του ΣΠΕΠ. 

9. Παναγιώτης Μουρκούσης, εκπρόσωπος του Παν. 
Συνδέσμου Βιοτ. και Βιομ/νων Πλεκτού Ενδύματος ως τα¬ 
κτικό μέλος, με αναπληρωτή τον Ν. Δούρο, εκπρόσωπο 
του ίδιου Συνδέσμου. 

10. Δημήτριος Μπερτζελέτος, αντιπρόεδρος Πανελλη¬ 
νίου Συνδέσμου Εξαγωγέων, ως τακτικό με αναπληρωτή 
τον Κλ. Ευστρατόγλου, Αναπληρωτή Γεν. Δ/ντή 
Ο.Α.Ε.Π. 

11. Α. Βολωνάκης, ως τακτικό μέλος, με αναπληρωτή 
τον Κ. Στεφανίδη. 

Με την παρούσα απόφαση καταργείται η 78695/ΔΙΟΕ 
1233/19.11.93. 

Από τις διατάξεις αυτής της απόφασης προκαλείται δα¬ 
πάνη σε βάρος προϋπολογισμού του ΟΠΕ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1994 

ο ΥΦΥΠΟΥΡΓΟΙ 

I. ΑΝΘΟΠΟΥΛΟΣ 
-♦- 

Αριθ. 2071930/11230 (6) 

Παροχή βεβαίωσης υπέρ της Δημόσιας Επιχείρησης Ηλε¬ 
κτρισμού (Δ.Ε.Η.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 Ν. 1957/19.7.91. 

2. Τη σύμβαση δανείου με ίΓβάίΙίοηβΙ ρπνεΐβ ρΐεοβπιβηί 
στην Αμερικανική Αγορά για ποσό μέχρι υδϋ 100 εκατ., με 
συντονίστρια τράπεζα την ΟΙΤΙΒΑΝΚ. 

3. Το υπ’ αριθμ. 65374/ΔΕΚΟ 1963/2.11.94 έγγραφο 
του Υπουργείου Εθνικής Οικονομίας. 

4. Το υπ' αριθμ. 12355/7.11.1994 έγγραφο της ΔΕΗ με 
το οποίο ζητείται η παροχή βεβαίωσης για ανάληψη υπο¬ 
χρέωσης. 

5. Τις αριθμ. 176/28.6.94 και 228/4.8.1994 αποφά¬ 
σεις του Δ.Σ. της ΔΕΗ. 

6. Την υπ' αριθμ. 1026431/ 268/ 0006Α/ 2.3.1994 
(ΦΕΚ 154/Β/7.3.94 κοινή απόφαση του Πρωθυπουργού 
και Υπουργού Οικονομικών για ανάθεση αρμοδιοτήτων 
του Υπουργού Οικονομικών στους Υφυπουργούς, αποφα¬ 
σίζουμε: 

Ενόψει της στο σκεπτικό αναφερόμενης δανειακής 
σύμβασης, μεταξύ της ΔΗΜΟΣΙΑΣ ΕΠΙΧΕΙΡΗΣΗΣ ΗΛΕ¬ 
ΚΤΡΙΣΜΟΥ με έδρα την Αθήνα (Χαλκοκονδύλη 30) και 


των αρμοδίων που αναφέρονται σε αυτήν παρέχουμε τη 
βεβαίωση ότι το Ελληνικό Δημόσιο ανεπιφύλακτα και 
ανέκκλητα, αναλαμβάνει την υποχρέωση και συμφωνεί να 
μη θέσει σε ισχύ, ή καθιερώσει οποιοδήποτε μέτρο, ή προ- 
βεί σε οποιαδήποτε άλλη ενέργεια όσον αφορά τη Δημό¬ 
σια Επιχείρηση Ηλεκτρισμού (ΔΕΗ), η οποία θα είχε σαν 
αποτέλεσμα την αποτροπή, παρεμπόδιση, χειροτέρευση 
ή περιορισμό της ικανότητας, ευχέρειας ή δικαιώματος 
της ΔΕΗ να πληρώνει τόκους επί του κεφαλαίου του δα¬ 
νείου ή και να ξεπληρώνει το κεφάλαιο ή οποιοδήποτε μέ¬ 
ρος του ή οποιαδήποτε άλλα ποσά οφειλόμενα σύμφωνα 
με τη Σύμβαση. 

Η απόφαση αυτή θα παραμείνει σε ισχύ μέχρι να εξο¬ 
φληθούν τελείως το δάνειο και οι τόκοι του, οποιοιδήποτε 
φόροι και όλα τα άλλα ποσά που πληρώνονται σύμφωνα με 
τη Σύμβαση. 

Τ ο κείμενο της απόφασης στην Αγγλική έχει ως εξής: 

«ΤεΚίπρ ίπίο οοηδίάβΓβίίοπ ϋιβ αόονβ πιβηΐίοηβά Ι,οβη Ας- 
ΓθβΓΠθηΙ όβίννββη Ρ.Ρ.Ο. ννίίίι ίΐδ άββά οίίίοβ ίη Αίίιβηδ (ΟίιβΙ- 
ΚοΚοπάγΙί 30) βηά ίΐιβ οοππρβίβηΐ ρευίίββ 38 ιηβηΐίοηβά Ιάβ- 
Γβίη, ννβ οβιΐίίγ ίίιβί ίάβ θΓββΙ< θονβΓηπΊθηΙ ΙίίΓουςά ίΐ8 Μί- 
πίδΐιγ οί Ρίηβηοβ υηάοηάίΐίοηβΙΙγ βηά ίιτβνοοββΐγ υηάβτίβΚβδ 
3ηά 39Γββδ Ιίιβί ίί ννίΙΙ ηοί βηβοί οτ ίηίΓοάυοβ βηγ ιηββδυΓβ, οτ 
ίβΚβ βηγ οΙΙιβΓ βοίίοη ννίίίι Γβρβτά Ιο Ρ.Ρ.Ο. ννίιίοίι ννουΙά 
ίιβνβ 35 3 ΓβδυΙί ίίιβ ρΓβνβηΙίοη, ίιίηάΓβηοβ, ίιηρβίπηβηί οτ Ιί- 
ιπίΐβίίοη οί Ρ.Ρ.Ο.’δ βόίΐίίγ, ννίΙΙίηςηβδδ ογ πςίϊί Ιο ρβγ ίηίβ- 
Γβδί οη 3Πά/θΓ Γβρβγ Ιίΐθ ρΠΠΟίρβΙ οί ίίΐβ Ι_03Π ΟΓ 3ηγ ρβΓΐ 
ΙίιβΓβ οί υηάβΓ ίίιβ Ι_θ3η ΑρΓβΘΓπβηΙ βηά/οτ ρβγ βηγ βηά 3113 
οίίιβΓ δυπίδ άυβ υηάβτ ίίιβ Ι,οβη ΑρΓββΓηβηΙ. 

Τίιίδ υηάβΠβΚίης δίιβΙΙ Γβπΐ3ίη ίη ίοτοβ υηίίΙ ΐίιβ Ι. 03 Π βηά 
311 Ιίιβ ίηίβΓβδί ΙίιβΓθοη, βηγ Τβχβδ βηά 311 οίίιβτ δυπίδ 
ρβγβόΐβ υηάβΓ ίίιβ Ι,οβη ΑςΓββηιβηί ίιβνβ όββη ρβίά ίη ίυΙΙ». 

Καθορίζουμε προμήθεια 0,25% υπέρ του Ελληνικού 
Δημοσίου για την εν λόγω υποχρέωση που αναλαμβάνει 
και η οποία θα αποδίδεται από την Επιχείρηση στο Δημό¬ 
σιο σύμφωνα με τα οριζόμενα στα έγγραφα μας αριθμ. 
98345/2944/1979, 98348/2945/1979 και 121545/ 
1785/1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1994 

ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 

-φ- 

Αριθ. 13585 (7) 

Τιμολόγιο αμοιβής των φορτ/τών ξηράς Πατρών για τη 

φόρτωση ή εκφόρτωση κινητών αμαξωμάτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και του 
άρθρου 3 του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» και τις όμοιες του άρθρου 27 του Ν. 
2081/92. 

3. Την αριθ. 80386/30.11.90 απόφαση του Υπουργού 
Προεδρίας της Κυβερνήσεως και Εργασίας (ΦΕΚ 761/Β/ 
30.11.90). 

4. Την αριθ. 4/5.7.94 πρόταση της ΕΡΦΞ Πατρών. 

5. Την αριθ. 80243/4.11.1993 απόφαση του Υπουργού 

Εργασίας, για τη μεταβίβαση αρμοδιοτήτων στον Γεν. 
Γραμματέα, αποφασίζουμε: 

1. Αποδεχόμαστε μερικά την αριθ. 4/5.7.94 πρόταση 
της Επιτροπής Ρύθμισης Φορτ/σεων Ξηράς (ΕΡΦΞ Πα- 
τρών) και καθορίζουμε το τιμολόγιο αμοιβής των φορτοεκ¬ 
φορτωτών ξηράς Πατρών, για τη φόρτωση ή εκφόρτωση, 
εντός του λιμένος, κινητών αμαξωμάτων (οοηίεϊηβι-ε τύπου 
εννβρ ίχκϋβννε) γεμάτων και κενών σε 2.500 δρχ. και 

I. 300 δρχ. για το καθένα, αντίστοιχα. 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1994 
Ο Γενικός Γραμματέας 
ΕΥΑΓΓ. ΣΤΑΪΚΟΣ 

-Γ*- 

Αριθ. Υ6α/7881 (8) 

Εναρμόνιση της Ελληνικής Νομοθεσίας, προς την αντί¬ 
στοιχη Κοινοτική για τη θέσπιση νομοθετικών κανονι¬ 
στικών και διοικητικών διατάξεων για τα ομοιοπαθητικά 
φαρμακευτικά προϊόντα για ανθρώπινη χρήση σύμ¬ 
φωνα με την Οδηγία 92/73 ΕΟΚ του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του αρ. 1 παρ. 1,3 και 4 Ν. 1338/83 «περί εφαρμο¬ 
γής του κοινοτικού δικαίου (ΦΕΚ 34/Α/83) όπως τροπο¬ 
ποιήθηκε με το άρθρο 6 του Ν. 1440/84 (ΦΕΚ 70/Α/84) 
«Συμμετοχή της Ελλάδος στο Κεφάλαιο στα αποθεματικά 
και στις προβλέψεις της Ευρ. Κοινότητας Επενδύσεων, 
στο Κεφάλαιο της Ευρ. Κοινότητας Άνθρακός και Χάλυ- 
βος του Οργανισμού Εφοδιασμού της ΕϋΠΑΤΟΜΕ καθώς 
και το άρθρο 85 του Ν. 1892/90 (ΦΕΚ Α/101/90). 

β) Των άρθρων 14 παρ. 4 και 2 παρ. 2 περ. α' και β' του 
Ν. 131Θ/83 «Ίδρυση, οργάνωση και αρμοδιότητες του 
Εθνικού Οργανισμού Φαρμάκων (ΕΟΦ) της Κρατικής 
Φαρμακαποθήκης (Κ.Φ.) και τροποποίηση της Φαρμα¬ 
κευτικής Νομοθεσίας και άλλες διατάξεις» (ΦΕΚ 3/Α/ 

II. 1.83) όπως τροποποιήθηκαν και συμπληρώθηκαν από 
τις διατάξεις των άρθρων 1 και 5 του Ν. 1905/91 (ΦΕΚ 
Α/14Θ) σε συνδυασμό με το άρθρο 11 παρ. 1(β) του Ν. 
1316/83. 

2. Την Κοινή Υπουργική Απόφαση Α6α/9392/10.3.92 
(ΦΕΚ 233Β/7.4.92) «περί εναρμόνισης της Ελληνικής Νο¬ 
μοθεσίας προς την αντίστοιχη κοινοτική στον τομέα της 
παραγωγής, της εισαγωγής και της κυκλοφορίας φαρμα¬ 
κευτικών προϊόντων και επέκταση του πεδίου εφαρμογής 
της στα ανοσολογικά φαρμακευτικά προϊόντα που συνί- 
στανται σε εμβόλια, τοξίνες, ορούς και αλλεργιογόνα». 

3. Την υπ’ αριθ. 0-501 /I Οη/13.6.94 εισήγηση ΔΣ/ 
ΕΟΦ. 

4. Την υπ’ αριθ. ΔΥ3α/οικ.370/94 κοινή απόφαση του 
Πρωθυπουργού και Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων...» (ΦΕΚ Β/550/94). 

5. Το άρθρο 29Α του Ν. 1558/85 (ΦΕΚ Α/137) όπως 
προστέθηκε με το άρθρο 27 του Ν. 2081 /92 (ΦΕΚ Α/154) 
και το γεγονός ότι από την παρούσα απόφαση δεν προκα- 


λείται δαπάνη σε βάρος του Κρατικού Προϋπολογισμού, 
αποφασίζουμε: 

ΑΡΘΡΟ 1 
Σκοπός 

Οι διατάξεις αυτής της Κοινής Υπουργικής Απόφασης 
αποσκοπούν στην προσαρμογή της Ελληνικής Νομοθε¬ 
σίας προς τις αντίστοιχες της ΟΔ/92/73/ΕΟΚ της 22ας 
Σεπτεμβρίου 1992 (ΕΕΚ Νο Ι_ 297/8/13.10.1992) σχε¬ 
τικά με τη διεύρυνση του πεδίου εφαρμογής των οδηγιών 
65/65/ΕΟΚ και 75/319/ΕΟΚ «περί προσέγγισης των νο¬ 
μοθετικών κανονιστικών και διοικητικών διατάξεων για τα 
φάρμακα» των οποίων οι διατάξεις έχουν εναρμονισθεί με 
την υπ’ αριθμ. Α6α/9392/91/92 (ΦΕΚ 233/Β/92) Κοινή 
Υπουργική Απόφαση και τη θέσπιση συμληρωματικών δια¬ 
τάξεων για τα ομοιοπαθητικά φάρμακα. 

ΑΡΘΡΟ 2 

(ΟΔ/92/73/ΕΟΚ αρ. 1) 

Ορισμοί 

1. «Ομοιοπαθητικά φαρμακευτικό προϊόν» νοείται κάθε 
προϊόν που παρασκευάζεται με την μέθοδο της ομοιοπα¬ 
θητικής παρασκευής που περιγράφεται στην Ευρωπαϊκή 
Φαρμακοποιία ή ελλείψει αυτής, στις Φαρμακοποιίες που 
χρησιμοποιούνται σήμερα επισήμως στα Κράτη - μέλη της 
Ευρωπαϊκής Ένωσης και ΕΟΧ, από προϊόντα, ουσίες ή 
συνθέσεις που καλούνται «ομοιοπαθητικές πηγές» και συ¬ 
νήθως προσδιορίζονται με το Λατινικό όνομα της ομοιοπα¬ 
θητικής πηγής συνδυασμένο με δείκτη του βαθμού αραίω- 
σης. 

2. Ένα ομοιπαθητικό φαρμακευτικό προϊόν μπορεί επί¬ 
σης να περιέχει περισσότερες από μία φαρμακευτικές ου¬ 
σίες. 

3. «Πρώτες ύλες» (ΒΑνν ΜΑΤΕΠΙΑ1.8) νοούνται οι ύλες 
που χρησιμοποιούνται για την παρασκευή ομοιοπαθητικών 
φαρμακευτικών προϊόντων και ομοιοπαθητικών φαρμά¬ 
κων. Οι ύλες αυτές μπορεί να είναι ζωικής προέλευσης 
χωρίς παθογόνους οργανισμούς, φυτικής ή χημικής προέ¬ 
λευσης. Αποκλείονται ύλες ανθρώπινης προέλευσης. Οι 
ζωικής και φυτικής προέλευσης ύλες χρησιμοποιούνται 
ως έχουν ή μετά αποξήρανση. 

4. «Πηγές» (8ΤΟΟΚ8) νοούνται ουσίες ή παρασκευά¬ 
σματα που χρησιμοποιούνται ως πρώτες ύλες ή παρα¬ 
σκευάσματα πρώτων υλών. 

5. «Αραίωση» (ϋΕΟΟΝΟΕ ΝΤΒΑΤΙΟΝ) νοείται η διαδικα¬ 
σία με την οποία παρασκευάζεται το διάλυμα ή το λειοτρί- 
βημα (ΤΒΙΤυΠΑΤΙΟΝ) από την πηγή. 

6. Γαληνικό ομοιοπαθητικά προϊόν είναι κάθε προϊόν πα¬ 
ρασκευαζόμενο στο φαρμακείο σύμφωνα είτε με μία κατά 
παραγγελία συνταγή είτε έτοιμη σύμφωνα με τις προδια¬ 
γραφές επίσημης φαρμακοποιίας προοριζόμενο να χορη¬ 
γηθεί απ’ ευθείας σε συγκεκριμένο ασθενή. 

ΑΡΘΡΟ 3 

(ΟΔ/92/73/ΕΟΚ αρ. 2 και αρ. 9) 

Πεδίο Εφαρμογής 

1. Οι διατάξεις της παρούσης Υπουργικής Απόφασης 
εφαρμόζονται στα ομοιοπαθητικά φαρμακευτικά προϊό¬ 
ντα για ανθρώπινη χρήση που κυκλοφορούν στην αγορά 
χωρίς ενδείξεις σε φαρμακευτική μορφή και περιεκτικό¬ 
τητα που δεν παρουσιάζει κίνδυνο για τον ασθενή. 

2. Ομοιοπαθητικά φαρμακευτικά προϊόντα που προορί- 

ζονται να διατεθούν με θεραπευτικές ενδείξεις ή σε 
μορφή που ενδέχεται να παρουσιάζει κινδύνους σε σχέση 
με το αναμενόμενο αποτέλεσμα, ή που προέρχονται από 
περισσότερες από μία φαρμακευτικές ουσίες (μίγματα) 
διέπονται από τις διατάξεις της υπ’ αριθμ. Α6α/9392/ 
91/92 Υπουργικής αποφάσεως και τις εκάστοτε ισχύου- 
σες νομοθεσίες για τα αλλοπαθητικά φαρμακευτικά προ¬ 
ϊόντα. 

3. Τα γαληνικά ομοιοπαθητικά φάρμακα διέπονται κατ’ 
αντιστοιχία από τις διατάξεις του διέπουν τα αλλοπαθη¬ 
τικά. 

4. Στην επισήμανση των ομοιοπαθητικών φαρμακευτι¬ 
κών προϊόντων και φαρμάκων του παρόντος άρθρου πρέ¬ 
πει να γίνεται μνεία του ομοιοπαθητικού τους χαρακτήρα, 
με ευδιάκριτους και ευανάγνωστους χαρακτήρες. 

ΑΡΘΡΟ 4 

(ΟΔ/92/73/ΕΟΚ αρ. 7 και 8) 

Έγκριση κυκλοφορίας και προϋποθέσεις χορηγήσεως 

1. Για τα προϊόντα της παρ. 1 του αρ. 3 ο ΕΟΦ εγκρίνει 
την κυκλοφορία. 

2. Η έγκριση αυτή ισχύει για (5) πέντε χρόνια και ανανε¬ 
ώνεται με την ίδια διαδικασία. Τρεις μήνες προ της λήξεως 
της αρχικής η κατά παράταση έγκρισης κατατίθεται αί¬ 
τηση με τα προβλεπόμενα από την παράγραφο 6 του πα¬ 
ρόντος δικαιολογητικά. 

3. Κάθε αίτηση για την χορήγηση ανανέωση ή τροποποί¬ 
ηση έγκρισης κυκλοφορίας ομοιοπαθητικού φαρμακευτι¬ 
κού προϊόντος συνοδεύεται και από το προβλεπόμενο από 
το άρθρο 11 παρ. 1 περ. β του Ν. 1316/83 παράβολο για 
κάθε φαρμακοτεχνική μορφή. 

Η αίτηση για την έγκριση κυκλοφορίας ομοιοπαθητικών 
φαρ/κών προϊόντων συνοδεύεται εκτός από τα προβλεπό¬ 
μενα στο άρθρο 3 της Κοινής Υπουργικής Απόφασης Α6α/ 
9392/91 /92 και από τα ακόλουθα πληροφοριακά στοιχεία 
με σκοπό να αποδεικνύεται ιδιαίτερα η φαρμακευτική 
ποιότητα και η ομοιογένεια των παρτίδων παρασκευής 
των προϊόντων για τα οποία κατατίθεται η αίτηση. 

- Επιστημονική ονομασία ή οποιαδήποτε άλλη ονομα¬ 
σία περιέχεται σε μία Φαρμακοποιία του ή των ομοιοπαθη¬ 
τικών στελεχών και ένδειξη των διαφόρων οδών χορήγη¬ 
σης των φαρμακευτικών μορφών και των βαθμών αραίω- 
σης. 

- Φάκελος που περιγράφει την προέλευση της πηγής ή 
των πηγών και τον έλεγχό τους και αιτιολογεί τον ομοιοπα- 
θητικό τους χαρακτήρα με βάση τη δέουσα βιβλιογρα¬ 
φία. 

- Φάκελος παρασκευής και ελέγχου για κάθε φαρμα¬ 
κευτική μορφή και περιγραφή των μεθόδων αραίωσης και 
δυναμοποιήσεως. 

- Πρωτόκολλα ελέγχου πηγής και μητρικού βάματος. 

- Αδεια δυνατότητας παραγωγής των συγκεκριμένων 
προϊόντων σύμφωνα με τις προϋποθέσεις του αριθ. 10 της 
Υπουργικής απόφασης Α6α/9392/91/92. 

- Αντίγραφο των καταχωρήσεων ή εγκρίσεων κυκλο¬ 
φορίας χορηγηθεί ενδεχομένως για τα ίδια προϊόντα από 
άλλα Κράτη - Μέλη. 

- Ένα ή περισσότερα δείγματα ή μακέττες της μορφής 
με την οποία πωλούνται τα προς έγκριση προϊόντα. 

- Δεδομένα σχετικά με την τεκμηρίωση της σταθερό¬ 
τητας του προϊόντος τα οποία θα ορίζονται με εγκυκλίους 
του ΕΟΦ. 

- Τα στοιχεία που περιλαμβάνονται στην παράγραφο 


αυτή κατατίθενται και για τα προϊόντα της παρ. 2 του άρ¬ 
θρου 3 της παρούσης. 

5. Η απόδειξη του θεραπευτικού αποτελέσματος δεν 
απαιτείται εφόσον για το προϊόν συντρέχουν οι πιο κάτω 
προϋποθέσεις: 

- χορηγείται από το στόμα ή προορίζεται για εξωτερική 
χρήση. 

- στην επισήμανση ή σε οποιαδήποτε πληροφόρηση 
σχετικά με το φαρμακευτικό προϊόν δεν δηλώνεται θερα¬ 
πευτική ένδειξη. 

- η περιεχόμενη φαρ/κή ουσία εκτός εκδόχων έχει βαθμό 
αραίωσης που εγγυάται το αβλαβές του προϊόντος. 

Ειδικώτερα, το παρασκεύασμα πρέπει να περιέχει λιγό¬ 
τερο από ένα μέρος ανά 10.000 του μητρικού βάμματος ή 
λιγότερο από το 1 / 100 της μικρότερης δόσης που χρησι¬ 
μοποιείται ενδεχομένως στην αλλοπαθητική, των ενεργών 
φαρ/κών ουσιών των οποίων η παρουσία σε ένα αλλοπα- 
θητικό φαρμακευτικό προϊόν συνεπάγεται την υποχρέωση 
προσκόμισης ιατρικής συνταγής. 

6. Για την ανανέωση και την τροποποίηση έγκρισης κυ¬ 
κλοφορίας εφαρμόζοντας κατά αντιστοιχία οι διατάξεις 
των αριθ. 4 και 6 της Κοινής Υπουργικής απόφασης Α6α/ 
9392/91/92. 

7. Κατά την έγκριση κυκλοφορίας του ομοιοπαθητικού 
φαρ/κού προϊόντος ο ΕΟΦ καθορίζει τον τρόπο χορήγη¬ 
σής του (με ή άνευ ιατρικής συνταγής). 

ΑΡΘΡΟ 5 

Ανάκληση εγκρίσεως κυκλοφορίας 

1. Οι χορηγηθείσες εγκρίσεις κυκλοφορίας ανακαλού¬ 
νται: 

α) Όταν από νεώτερα επιστημονικά δεδομένα αποδει- 
χθεί ότι η χρήση των προϊόντων αυτών είναι επιβαλβής ή τα 
προϊόντα της παρ. 2 του αρ. 3 δεν παρέχει ωφέλεια στην 
υγεία του ανθρώπου. 

β) Όταν το προϊόν κυκλοφορεί κατά παράβαση των 
όρων της ισχυούσης έγκρισης κυκλοφορίας. 

γ) Όταν ο υπεύθυνος κυκλοφορίας παραβαίνει καθ’ 
υποτροπήν τις υποχρεώσεις του γενικώς που προέρχονται 
από την κείμενη νομοθεσία. 

δ) Όταν σοβαροί επιστημονικοί λόγοι επιβάλλουν την 
απαγόρευση της κυκλοφορίας του συγκεκριμένου προϊό¬ 
ντος. 

ε) Μετά ειδοποίηση και μη συμμόρφωση του υπευθύνου 
κυκλοφορίας του προϊόντος ότι παραβιάζονται οι διατά¬ 
ξεις του άρθρου 6 της παρούσης. 

2. Η αξία των εις χείρας τρίτων ευρισκομένων προϊό¬ 
ντων των οποίων η έγκριση έχει ανακληθεί βαρύνει τον 
υπεύθυνο κυκλοφορίας. 

3. Οι αποφάσεις περί ανακλήσεως ή αναστολής της 
έγκρισης κυκλοφορίας κατά την παρ. 1 πρέπει να αιτιολο¬ 
γούνται επαρκώς και να επιδίδονται στον υπεύθυνο κυ¬ 
κλοφορίας. 

4. Προσφυγή στο ΑΕΣΥ ή το εκάστοτε οριζόμενο από το 
νόμο αντίστοιχο δευτεροβάθμιο όργανο, και για τις περι¬ 
πτώσεις που προβλέπονται στο άρθρο 5 της Υπουργ. από¬ 
φασης Α6α/9392/91 /92 εφαρμόζεται αναλόγως προς τα 
αλλοπαθητικά φαρμακευτικά προϊόντα. 

5. Κάθε απόφαση του Ε.Ο.Φ. με την οποία ορίζεται η 
ανάκληση ή η αναστολή έγκρισης κυκλοφορίας γνωστο¬ 
ποιείται στην αρμόδια υπηρεσία της Επιτροπής της Ε.Ε. 

6. Περίληψη της οριστικής απόφασης για την ανάκληση 
ή την αναστολή της έγκρισης κυκλοφορίας δημοσιεύεται 
στην Εφημερίδα της Κυβέρνησης. 

ΑΡΘΡΟ 6 

(ΟΔ/92/73/ΕΟΚ αρ. 6 και 7) 

Κατάταξη - Επισήμανση - Διαφήμιση 

1. Στην άδεια κυκλοφορίας των προϊόντων της παρ. 1 
άρθρ. 3 της παρούσης, καθορίζεται η ταξινόμησή τους, 
όσον αφορά τον τρόπο διαθέσεως από τα φαρμακεία, κα¬ 
θώς και τα στοιχεία των περιπτώσεων α, β, γ, δ, ε, ζ, η της 
επομένης παραγράφου. 

2. Στην εξωτερική συσκευασία και στο φύλλο οδηγιών 
χρήσεως το οποίο αποτελεί μέρος της εγκρίοεως περι¬ 
λαμβάνονται υποχρεωτικώς και αποκλειστικώς τα ακό¬ 
λουθα στοιχεία: 

α) Η κοινόχρηση ονομασία και η εμπορική εφόσον υπάρ¬ 
χει. 

β) Η φράση «ομοιοπαθητικό φαρμακευτικά προϊόν χωρίς 
θεραπευτικές ενδείξεις». 

Υ) Η επιστημονική ονομασία της ή των πηγών, συνοδευ- 
όμενη από το βαθμό αραίωσης, με τα σύμβολα της χρησι¬ 
μοποιούμενης φαρμακοποιίας σύμφωνα με το άρθρο 2 
παράγραφος 1. 

δ) Το ονοματεπώνυμο και η διεύθυνση του υπεύθυνου 
για την κυκλοφορία στην αγορά και του παρασκευαστή, 
ε) Η μέθοδος και η οδός χορήγησης, 
στ) Ο αριθμός παρτίδας, η ημερομηνία παρασκευής και 
λήξεως κατά τρόπο σαφή (μήνας, έτος). 

ζ) Η φαρμακοτεχνική μορφή και η περιεκτικότητα της 
εμπορικής συσκευασίας. 

η) Οι ειδικές προφυλάξεις για την ασφαλή διατήρηση 
του προϊόντος και ειδική προειδοποίηση για το χρήστη, 
εφ’ όσον απαιτούνται, 
θ) Ο αριθμός της έγκρισης κυκλοφορίας, 
ι) Ο αριθμός τηλ/νου του Κέντρου Δηλητηριάσεων, 
ια) Προειδοποίηση προς τον χρήση να συμβουλευθεί 
γιατρό εφ' όσον τα συμπτώματα επιμένουν κατά τη χρήση 
του προϊόντος. 

ιβ) Οι όροι συμμετοχής στη δαπάνη αγοράς εκ μέρους 
των φορέων κοινωνικής ασφάλισης, 
ιγ) Η τιμή του προϊόντος. 

Ως προς την κατάταξη, την επισήμανση, το φύλλο οδη¬ 
γιών χρήσεως και τη διαφήμιση των προϊόντων των παρ. 1 
και 2 του άρθρου 3 εφαρμόζονται αναλόγως οι διατάξεις 
της υπ' αριθ. Υ6α/776/20.7.93 (ΦΕΚ 536/Β/93) Υπουρ¬ 
γικής αποφάσεως 

ΑΡΘΡΟ 7 

Γ ια τα ομοιοπαθητικό φαρμακευτικά προϊόντα που κυ¬ 
κλοφορούν στην Ελληνική Αγορά καταβάλλονται τα τέλη 
του άρθρου 11 παρ. 1 εδάφια δ, ε και η εισφορά του εδα¬ 


φίου στ' του Ν. 1316/83 όπως τροποποιήθηκε με το Ν. 
1965/91 και σύμφωνα με τις εκάστοτε ισχύουσες διατά¬ 
ξεις είσπραξης. 

ΑΡΘΡΟ 8 

(ΟΔ/92/73/ΕΟΚ αρ. 3 και 4) 

Παρασκευή, έλεγχος, επιθεώρηση και καλή χρήση 

1. Η κυκλοφορία, η παρασκευή, ο έλεγχος, η εισαγωγή 
και η εξαγωγή των ομοιοπαθητικών προϊόντων και φαρμά¬ 
κων διέπονται από τις σχετικές διατάξεις των κοινών 
υπουργικών αποφάσεων Α6α/9392/91/92 και Υ6/ 
11228/92. 

2. Η τεκμηρίωση του θεραπευτικού αποτελέσματος, η 
οποία προβλέπεται από τις διατάξεις της κοινής Υπουργι¬ 
κής απόφασης Α6α/9392/91/92 δεν απαιτείται για τα 
προϊόντα της παρ. 1 του αρ. 3. 

3. Ο Ε.Ο.Φ. με απόφαση του Δ.Σ., μπορείνα καθορίζει 
ειδικούς κανόνες για τις φαρμακολογικές, τοξικολογικές 
και κλινικές δοκιμές των προϊόντων αυτών εφ’ όσον επι¬ 
βάλλεται από την επιστημονική του τεχνολογική εξέ¬ 
λιξη. 

ΑΡΘΡΟ 9 

Κυρώσεις 

Σε περίπτωση παραβάσεων των διατάξεων της παρού¬ 
σης, εφαρμόζονται αναλόγως οι διατάξεις του αρ. 33 του 
Ν. 1316/83 όπως τούτο τροποποιήθηκε και συμπληρώ¬ 
θηκε από το αρ. 10 του Ν. 1965/91. 

ΑΡΘΡΟ 10 

Για θέματα που δεν ρυθμίζονται με την παρούσα από¬ 
φαση έχουν ανάλογη εφαρμογή οι ισχύουσες διατάξεις για 
τα αλλοπαθητικά φάρμακα. 

ΑΡΘΡΟ 11 
Τελικές διατάξεις 

Η ισχύς της παρούσης κοινής Υπουργικής απόφασης 
αρχίζει από 1η Ιανουάριου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1994 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑ,*: 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ ΝΙΚΟΛΑΟΣ ΦΑΡΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00’ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τι μές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » 

» 

Β' 

» 

30.000 

» 

1.500 

Υ) 

» » 

» 

Γ 

» 

10.000 

» 

500 

δ) 

» » 

» 

Δ’ 

» 

30.000 

» 

1.500 

ε) 

» » 

» 

Αναπτυξιακών Πράξεων 

» 

20.000 

» 

1.000 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

π) 

» » 

» 

Δελτ. Εμπ.δι Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

0 

» » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














